CELEX: 62010CA0021
Language: sk
Date: 2011-07-21 00:00:00
Title: Vec C-21/10: Rozsudok Súdneho dvora (tretia komora) z  21. júla 2011 (návrh na začatie prejudiciálneho konania, ktorý podal Fővárosi Bíróság — Maďarsko) — Károly Nagy/Mezőgazdasági és Vidékfejlesztési Hivatal [Spoločná poľnohospodárska politika — Financovanie z EPUZF-u — Nariadenia (ES) č. 1257/1999 a 817/2004 — Podpora Spoločenstva na rozvoj vidieka — Podpora agro-environmentálnych výrobných metód — Iná agro-environmentálna podpora než pomoc poskytnutá na „zvieratá“ , ktorej udelenie je podmienené určitou hustotou stáda — Uplatnenie integrovaného systému spravovania a kontroly — Systém identifikácie a registrácie hovädzieho dobytka — Povinnosť vnútroštátnych orgánov informovať o podmienkach oprávnenosti]

10.9.2011   
            
            
               SK
            
            
               Úradný vestník Európskej únie
            
            
               C 269/10
            
         Rozsudok Súdneho dvora (tretia komora) z 21. júla 2011 (návrh na začatie prejudiciálneho konania, ktorý podal Fővárosi Bíróság — Maďarsko) — Károly Nagy/Mezőgazdasági és Vidékfejlesztési Hivatal
   (Vec C-21/10) (1)
   
   (Spoločná poľnohospodárska politika - Financovanie z EPUZF-u - Nariadenia (ES) č. 1257/1999 a 817/2004 - Podpora Spoločenstva na rozvoj vidieka - Podpora agro-environmentálnych výrobných metód - Iná agro-environmentálna podpora než pomoc poskytnutá na „zvieratá“, ktorej udelenie je podmienené určitou hustotou stáda - Uplatnenie integrovaného systému spravovania a kontroly - Systém identifikácie a registrácie hovädzieho dobytka - Povinnosť vnútroštátnych orgánov informovať o podmienkach oprávnenosti)
   2011/C 269/16
   Jazyk konania: maďarčina
   
      Vnútroštátny súd, ktorý podal návrh na začatie prejudiciálneho konania
   
   Fővárosi Bíróság
   
      Účastníci konania pred vnútroštátnym súdom
   
   
      Žalobca: Károly Nagy
   
      Žalovaný: Mezőgazdasági és Vidékfejlesztési Hivatal
   
      Predmet veci
   
   Návrh na začatie prejudiciálneho konania — Fővárosi Bíróság — Výklad článku 22 nariadenia Rady (ES) č. 1257/1999 zo 17. mája 1999 o podpore rozvoja vidieka z Európskeho poľnohospodárskeho usmerňovacieho a záručného fondu (EPUZF) a ktorým sa menia a rušia niektoré nariadenia (Ú. v. ES L 160, s. 80; Mim. vyd. 03/025, s. 391), ako aj článku 68 nariadenia Komisie (ES) 817/2004 z 29. apríla 2004, ktorým sa ustanovujú podrobné pravidlá na uplatňovanie nariadenia Rady (ES) 1257/1999 o podpore rozvoja vidieka z Európskeho poľnohospodárskeho usmerňovacieho a záručného fondu (EPUZF) (Ú. v. ES L 153, s. 30; Mim. vyd. 03/046, s. 87) — Vylúčenie poľnohospodára z poskytovania agro-environmentálnej pomoci z dôvodu nezaregistrovania zvierat v integrovanom systéme spravovania a kontroly týkajúcom sa určitých systémov pomoci Spoločenstva — Nedostatok zistený výhradne po vykonaní krížovej kontroly stanovenej uvedeným systémom — Použitie integrovaného systému na agro-environmentálne pomoci, ktoré nie sú pomocami na „zvieratá“, ale ich poskytnutie závisí od určitej hustoty stáda
   
      Výrok rozsudku
   
   
               1.
            
            
               Pokiaľ ide o pomoc založenú na článku 22 nariadenia Rady (ES) č. 1257/1999 zo 17. mája 1999 o podpore rozvoja vidieka z Európskeho poľnohospodárskeho usmerňovacieho a záručného fondu (EPUZF) a ktorým sa menia a rušia niektoré nariadenia, zmeneného a doplneného nariadením Rady (ES) č. 1783/2003 z 29. septembra 2003, a podmienenú hustotou stáda, toto ustanovenie a článok 68 nariadenia Komisie (ES) č. 817/2004 z 29. apríla 2004, ktorým sa ustanovujú podrobné pravidlá na uplatňovanie nariadenia č. 1257/1999, umožňujú príslušným orgánom vykonať krížové kontroly s údajmi integrovaného systému spravovania a kontroly, presnejšie, vychádzať z údajov uvedených v databáze národného systému osobitnej identifikácie a registrácie hovädzieho dobytka, akým je maďarský systém osobitnej identifikácie a registrácie hovädzieho dobytka (Egységes Nyilvántartási és Azonosítási Rendszer).
            
         
               2.
            
            
               Článok 22 nariadenia č. 1257/1999, v znení zmien a doplnení, a článok 68 nariadenia č. 817/2004 umožňujú príslušným orgánom pri kontrole podmienok oprávnenosti na poskytnutie agro-environmentálnej pomoci stanovenej v uvedenom článku 22 skúmať na účely zamietnutia tejto pomoci len údaje z národného systému osobitnej identifikácie a registrácie hovädzieho dobytka, akým je maďarský systém osobitnej identifikácie a registrácie hovädzieho dobytka, pričom nie je nevyhnutné, aby vykonali iné kontroly.
            
         
               3.
            
            
               Článok 22 nariadenia č. 1257/1999, v znení zmien a doplnení, a článok 68 nariadenia č. 817/2004, ktoré treba vykladať s prihliadnutím na článok 16 nariadenia Komisie (ES) č. 796/2004 z 21. apríla 2004, ktoré ustanovuje podrobné pravidlá na uplatňovanie krížového plnenia, modulácie a integrovaného správneho a kontrolného systému uvedeného v nariadení Rady č. 1782/2003, ukladajú vnútroštátnym orgánom, ktoré skúmajú len údaje z národného systému osobitnej identifikácie a registrácie hovädzieho dobytka, akým je maďarský systém osobitnej identifikácie a registrácie hovädzieho dobytka, na účely kontroly splnenia podmienok oprávnenosti na poskytnutie agro-environmentálnej pomoci stanovenej v uvedenom článku 22 a podmienenej hustotou stáda, povinnosť informovať o týchto podmienkach oprávnenosti, ktorá spočíva v poučení poľnohospodára žiadajúceho o túto pomoc, že akékoľvek zviera, pri ktorom sa zistí, že nie je správne označené alebo registrované v tomto národnom systéme, sa započíta medzi zvieratá, pri ktorých sa zistili nedostatky s právnymi následkami, akými je zníženie alebo vylúčenie dotknutej pomoci.
            
         
      (1)  Ú. v. EÚ C 113, 1.5.2010.